༄༅༔ ༔ཡི་གེའི་ལྡེ་མིག་བཞུགས་སོ༔ ྅྅྅྅྅྅྅྅྅྅࿙ཚེ་སྒྲུབ་ལྕགས་ཀྱི་སྡོང་པོ་ཡོད༔ ༔

༄༅༔ ༔རྒྱ་གར་སྐད་དུ༔ ཨི་ཏ་ཨ་ཡུ་དྷ་ར་ན་ཧ་ན་མ༔ བོད་སྐད་དུ༔ མགོན་པོ་ཚེ་དཔག་མེད་ལ་ཕྱག་འཚལ་ལོ༔ བདག་འདྲ་པདྨ་འབྱུང་གནས་
ཀྱིས༔ ཚེ་སྒྲུབ་ལྕགས་ཀྱི་སྡོང་པོ་འདི༔ ལས་ཅན་ཕྱི་མའི་དོན་དུ་བཞག༔ མ་འོངས་ལྔ་བརྒྱ་ཐ་མ་ལ༔ ཐོ་ཆོ་ར་ཆོ་ར་ཁེངས་ཅན༔ ལོག་ལྟ་འགྲན་སེམས་སྐྱོན་འཛིན་
མཁས༔ སྡིག་ཅན་དམ་ཉམས་དར་བའི་དུས༔ ང་ཡི་མན་ངག་ཟབ་མོ་རྣམས༔ ཟོག་པོ་ཀུན་གྱིས་སྤྱད་དགོས་ན༔ ཨོ་རྒྱན་ཡུལ་གྱི་མཁའ་འགྲོ་མ༔ ཉི་འོད་འབར་མ་
དུང་མདོག་ཅན༔ ཕྱག་ན་བདུད་རྩིའི་བུམ་པ་བསྣམས༔ པདྨ་འབྱུང་གནས་གསང་བའི་ཡུམ༔ གསང་མཚན་ལྷ་མོ་ཙན་དྷ་ལི༔ བྱོན་ནས་མཁའ་འགྲོ་བརྡ་ཡིག་ལ༔

༄༅༔ ༔པདྨ་འབྱུང་གནས་སྙིང་གི་སྐོར༔ བྱང་ཕྱོགས་ཐོ་ཡོར་ནག་པོའི་ཡུལ༔ བྲག་རི་དུག་སྦྲུལ་སྤུངས་འདྲའི་སྐེད༔ བསེ་སྒྲོམ་སྨུག་པོའི་ནང་དུ་
སྦོས༔ ནམ་ཞིག་སྙིགས་མ་ལྔ་བདོའི་ཚེ༔ རི་བོ་བཀྲ་བཟང་ཤར་མདུན་དུ༔ རིག་འཛིན་རྒོད་ཀྱི་ལྡེམ་འཕྲུ་ཅན༔ ལས་ཅན་སྦས་པའི་རྣལ་འབྱོར་འབྱུང་༔ གཏེར་འདི་ངེས་
པར་དེ་ཡིས་སྤྱོད༔ ཨེ་མ་ཧོཿ ལས་ཅན་པདྨའི་སྲས༔ ཚེ་སྒྲུབ་ལྕགས་ཀྱི་སྡོང་པོ་ལ༔ ཕྱི་ནང་གསང་བའི་སྒྲུབ་ཐབས་གསུམ༔ དབྱེ་ན་མན་ངག་བཅུ་གཅིག་ཡོད༔ ཕྱི་
སྒྲུབ་རིན་ཆེན་བུམ་པ་ལ༔ བདུད་རྩི་བཅུད་ཀྱི་སྙིང་པོ་ཡོད༔ ཁ་རྒྱན་དཔག་བསམ་སྡོང་པོ་ཡོད༔ ནང་སྒྲུབ་ལྕགས་ཀྱི་སྡོང་པོ་ལ༔ འོད་ལྔ་བཅུད་ཀྱི་ཡལ་ག་ཡོད༔ འཆི་

མེད་རྡོ་རྗེའི་འབྲས་བུ་ཡོད༔ གསང་སྒྲུབ་ནམ་མཁའ་རྡོ་རྗེ་ལ༔ རང་གསལ་འོད་ཀྱི་སྒྲོན་མ་ཡོད༔ རྒྱུན་ཆད་མེད་པའི་ཆུ་བོ་ཡོད༔ དམུས་ལོང་མིག་འབྱེད་ལྡེ་མིག་ཡོད༔ ལས་ཚོགས་རིན་ཆེན་ཆར་
འབེབས་ཡོད༔ ཅེས་གསུངས་སོ༔ སློབ་དཔོན་པདྨ་འབྱུང་གནས་ཀྱིས༔ དཔལ་བསམ་ཡས་ལྷུན་གྱིས་གྲུབ་པའི་གཙུག་ལག་ཁང་གི༔ སྟེང་ཁང་བར་མར་ཙན་དན་ལ་སོགས་བསིལ་བྱེད་ལྔ་ཡིས་གཙོས་
པའི་ཤོག་སེར་ལ༔ བོད་ཡིག་རྣམས་མཁར་ཆེན་བཟའ་མཚོ་རྒྱལ་གྱིས་བྲིས༔ བརྡ་ཡིག་རྣམས་མཁའ་འགྲོ་མའི་ཡི་གེ་ལ༔ བོད་སྐད་ཀྱི་སྡེབས་སུ་མཁའ་འགྲོ་ཉི་འོད་འབར་མས༔ མོན་ཁ་སེངྒེ་རྫོང་གསུམ་
དུ་བྲིས་ཏེ་གཏེར་མཛོད་བཞིའི་མན་ངག་ཟབ་པ་ཐམས་ཅད༔ བརྡ་ཡིག་ཏུ་ཡོད་པའི་ལྡེ་མིག་འདི་ཡིས་དབྱེའོ༔ ྅྅྅ ཀཁགང༔ ྅྅྅྅ ཅཆཇཉ༔ ྅྅྅྅ ཏཐདན༔ ྅྅྅྅ པཕབམ༔
྅྅྅྅ ཙཚཛཝ༔ ྅྅྅྅ ཞཟའཡ༔ ྅྅྅྅ རལཤས༔ ྅྅྅྅ ཧཨ༔ རྩ་ཡིག་ཀ་སོགས་སུམ་ཅུ་ལ༔ སྟེང་ནས་རྒྱན་པའི་ཡན་ལག་བཞི༔ ྅྅྅ ༄༅༔ གི་གུ་འགྲེང་བུ་ན་རོ་གསུམ༔ ཟླ་
ཚེས་ཐིག་ལེ་རྣམ་པ་བཞི༔ བར་དུ་འབྲེལ་བའི་རྩ་བ་བཞི༔ རྩ་ཡིག་གང་ཡིན་བརྩེགས་པའོ༔ འོག་ནས་འབྲེལ་བའི་ཡན་ལག་གསུམ༔ ཞབས་ཀྱུ་ར་བཏགས་ཡ་བཏགས་གསུམ༔ ྅྅྅ འདིར་བརྡའི་

༄༅༔ ༔ཡི་གེ་རྣམས༔ མ་འོངས་ལྔ་བརྒྱ་ཐ་མ་ལ༔ རི་བོ་བཀྲ་བཟང་ཤར་འདབས་སུ༔ ལས་ཅན་སྦས་པའི་རྣལ་འབྱོར་འབྱུང་༔ བྲག་རི་དུག་སྦྲུལ་སྤུངས་འདྲ་ལ༔ སྦས་པའི་མན་ངག་
ཟབ་མོ་རྣམས༔ ཐ་རམ་ལྡེ་མིག་འདི་མེད་ན༔ དམུས་ལོང་གསེར་གླིང་ཕྱིན་པ་འདྲ༔ རིག་འཛིན་རྒོད་ཀྱི་ལྡེམ་འཕྲུ་ཅན༔ འདི་མིག་བརྡའ་འགྲོལ་འདི་ཆོངས་ལ༔ མཛོད་བཞི་གཏེར་གྱི་མན་ངག་ཕྱེ༔ སྙིང་
གི་བུ་བདུན་མ་ཡིན་པའི༔ གཞན་ལ་བསྟན་ན་འཆོལ་བར་སྨྲ༔ དེ་ཕྱིར་སྦ་བ་ཤིན་ཏུ་གཅེས༔ མཁའ་འགྲོ་ཉི་འོད་འབར་མ་ཡིས༔ དམུས་ལོང་མིག་འབྱེད་ལྡེ་མིག་འདི༔ ལས་ཅན་དེ་དང་འཕྲད་པར་ཤོག༔
སམཡཁཐམ༔࿚྅྅྅྅྅ ྅྅྅྅࿙རྒྱརྒྱརྒྱ༔ ¶ ཨོ་རྒྱན་མཁའ་འགྲོའི་བརྡའ་ཡིག་ལ༔ དཀྱུས་ཀྱི་ཡི་གེ་རྩ་བ་གཅིག༔ ལྷོ་ཕྱོགས་དཀྱུས་ཡིག་དྲང་པོར་བྲིས༔ ྅྅྅྅྅྅྅༔࿙སྐུ་གསུང་ཐུགས༔
ནུབ་ཕྱོགས་དཔག་བསམ་སྡོང་པོ་འདྲ༔ ྅྅྅྅࿙སྐུ་གསུང་ཐུགས༔ བྱང་ཕྱོགས་དུག་སྦྲུལ་འཁྱུག་པ་འདྲ༔ ྅྅྅྅྅྅྅࿙སྐུ་གསུང་ཐུགས༔ ཤར་ཕྱོགས་འཇའ་ཚོན་འཁྱིལ་བ་འདྲ༔ ྅྅྅྅྅྅࿙སྐུ་གསུང་
ཐུགས༔ ངོ་བོ་གཅིག་ལ་འདྲ་མིན་བཞི༔ རྟེན་འབྲེལ་ཟབ་མོའི་གནད་བཞི་ཡོད༔ ཡི་གེ་ཚེག་མེད་ནང་ཁྲིགས་སྡེབས༔ ཚིག་ལྷད་སྒྲ་ལོག་མེད་པར་བྲིས༔ མགྱོགས་པ་རྣམས་ཀྱང་སྐབས་སུ་བྲིས༔ དབུ་

བཅད་ཟུར་གཏུབས་མྱུར་བའི་ཐབས༔ སྐད་གཉིས་སྨྲ་བའི་ཨ་ཙ་ར༔ ཡེ་ཤེས་དབྱངས་ཀྱིས་བྲིས་པའོ༔ ས་མ་ཡ་ཁ་ཐམ་གུ་ཡ༔࿚྅྅྅྅྅྅྅ ྅྅྅྅྅྅࿙རྒྱ་རྒྱ་རྒྱ༔ ལས་ཅན་གཅིག་དང་འཕྲད་པར་
ཤོག༔ མཁའ་འགྲོ་ཉི་མའི་འོད་ཅན་གྱིས༔ བརྡ་ཡི་ཡི་གེ་སུམ་ཅུ་ལ༔ མི་འགྱུར་བརྟན་པ་ཉི་ཤུ་ལྔ༔ འགྱུར་བའི་ཡི་གེ་ལྔ་རུ་བསྟན༔ ཤར་ཕྱོགས་དུང་མཛོད་དཀར་པོ་ལ༔ ང་ཡི་ཡི་གེ་འགྱུར་ནས་འགྲོ༔
྅྅྅ དབུས་ཀྱི་སྙིང་མཛོད་སྨུག་པོ་ལ༔ ཉ་ཡི་ཡི་གེ་འགྱུར་ནས་འགྲོ༔ ྅྅྅ ལྷོ་ཕྱོགས་གསེར་མཛོད་སེར་པོ་ལ༔ དབུས་ཀྱི་ཡི་གེ་རང་པོར་ཡོད༔ ནུབ་ཕྱོགས་ཟངས་མཛོད་དམར་པོ་ལ༔ བ་དང་འ་
གཉིས་འགྱུར་ནས་འགྲོ༔ ྅྅྅࿙བབབ༔ ྅྅྅࿙འའའ༔ བྱང་ཕྱོགས་ལྕགས་མཛོད་ནག་པོ་ལ༔ ར་ཡི་ཡི་གེ་འགྱུར་ནས་འགྲོ༔ ྅྅྅࿙རརར༔ ཤིན་ཏུ་གཅེས་པའི་མན་ངག་རྣམས༔ སྒྲ་དགུ་སྨྲ་བའི་ཡི་
གེར་བྲིས༔ སྙན་རྒྱུད་ཡི་གེར་མི་སྤེལ་བར༔ བློ་ལ་གཟུང་ལ་སྙིང་ལ་བསྟིམ༔ ད་ལྟ་ཨོ་རྒྱན་ཡུལ་གྱི་རྩ༔ ནི་རུ་ཀ་རའི་རྩ་བའི་བཅུད༔ བསྡུས་ནས་རྒྱ་ཤོག་ངོས་ལ་བྲིས༔ ཆུ་བདུན་བྱུགས་པས་གསལ་
བར་འགྱུར༔ བསྐམས་ནས་མི་མངོན་གབ་པའི་རྫས༔ འདི་ཡི་འབྱེད་འགྲོལ་ཟུར་དུ་ལྟོས༔ འདི་ནི་བརྡ་ཡིག་འགྲོལ་བའི་ཐབས༔ མཛོད་བཞི་གསལ་བའི་སྒྲོན་མེ་ཡིན༔ དམུས་ལོང་མིག་འབྱེད་ལྡེ་མིག་

༄༅༔ ༔འདི༔ ལས་ཅན་པདྨའི་ཐུགས་སྤྲུལ་པ༔ རིག་འཛིན་རྒོད་ཀྱི་ལྡེམ་འཕྲུ་ཅན༔ མན་ངག་འདི་དང་འཕྲད་པར་ཤོག༔ ས་མ་ཡ༔ རྒྱ་རྒྱ་རྒྱ༔
༈ ལྕགས་མཛོད་ནག་པོའི་ཡི་གེ༔ ༈ དུང་མཛོད་དཀར་པོའི་ཡི་གེ༔ ༈ ཟངས་མཛོད་དམར་པོའི་ཡི་གེ༔ ྅྅྅྅྅྅྅྅྅྅྅ ྅྅྅྅྅྅྅྅྅࿙སམཡཁཐམ༔ ྅྅྅྅་࿙མཡཁཐམ༔ ྅྅྅ བཀྲ་ཤིས་ཤོག༔